Dame. hoe ruik jy?? - BibleForums Christian Message Board
Dame. hoe ruik jy??
Jul 2nd 2008, 05:19 PM
Dit laat my terug dink aan my jong dae toe my kêrel my vra: "Watter soort parfuum gebruik jy, want wanneer ek by die huis kom, dan weet almal dat ek by jou was?"
'n Mens ruik na diegene in wie se teenwoordigheid jy jouself bevind......
2 Kor 2:15 Want ons is 'n aangename geur van Christus tot eer van God onder die wat gered word en onder die wat verlore gaan; 16 vir die laaste 'n reuk van die dood tot die dood, maar vir die eerste 'n reuk van die lewe tot die lewe...
Ruik jy soos Christus??
Jul 22nd 2008, 01:45 PM
Dis wonderlik hoe die Here mens antwoord, ek loop al 'n hele rukkie met die gebed in my hart dat die Here vir my moet bevestig wat se boodskap ek vir die Bejaardes die 1 September moet bring, met lente dag.
Ek het dadelik gedink aan geur. Hoe ruik jy? 'n Blom ruik wanneer hy gekneus word, baie kruie ruik die lekkerste as hulle tussen jou vingers gevryf word. En Bejaardes? Baie van hulle "ruik soos Christus", juis omdat hulle al deur die meul van die lewe is? In kort mens moenie op jou ou dag moedeloos raak nie, maak net jou oë toe en kry die geur van Jesus! Maar gaan ook uit en versprei daardie geur! Daar is so baie wat nodig het om te ruik aan die wonderlike Jesus-geur.
Jul 23rd 2008, 05:06 PM
Ahhh, dit is wonderlik LienQ
Aug 14th 2009, 06:07 PM
Ek is weer terug by 2 Kor. 2 LienQ het dit eintlik al so mooi opgesom..... maar toe ek die vers weer lees, besef ek dat, die woorde wat by my mond uitkom, die verhouding wat ek met die Here het weerspieel ..
Die kennis oor Hom wat ek het in my lewe, is dan ook Sy aroma...